[{"text_idx": "#000003", "text": "Mae\u2019r rhaglen Cymorth i Dyfu ym Met Caerdydd ar gyfer perchnogion busnes ac uwch arweinwyr sy\u2019n gweithredu mewn busnesau bach a chanolig yn unig, ac sy\u2019n awyddus i dyfu eu sefydliadau, gwella eu sgiliau arwain a chael gafael ar fentora i helpu i ddatrys problemau yn eu sefydliadau."}, {"text_idx": "#000004", "text": "Cyfarwyddwr B and B Industrial Doors, cwmni o Gaerffili sy\u2019n cynhyrchu drysau sy\u2019n rholio ynghau, yw Jon Oliver, a gymerodd ran yn y cwrs i ddatblygu ei hun ac i fuddsoddi yn ei fusnes, wrth hefyd gyd-fynd a\u0302 dyheadau ac ethos twf y busnes ei hun. Meddai Jon:"}, {"text_idx": "#000005", "text": "\u201cAm brofiad gwych. Roeddwn i\u2019n meddwl fy mod i\u2019n deall sut mae busnes yn cael ei redeg nes i mi ddilyn y rhaglen Cymorth i Dyfu."}, {"text_idx": "#000006", "text": "\u201cRoedd cael yr amser i fyfyrio a gwrando ar yr athrawon/tiwtoriaid a\u2019r siaradwyr gwadd, a\u2019n bod wedi cael y fantais o ofyn cwestiynau a dysgu o bob rhan o\u2019r rhaglen, yn amhrisiadwy. Mae\u2019r rhaglen gyfan wedi agor fy meddwl."}, {"text_idx": "#000007", "text": "\u201cMae dim ond cymryd amser i ddeall fy nghwsmeriaid a datblygu persona\u0302u cwsmeriaid wedi bod yn ddiddorol. Bu\u2019r daith gyfan drwy\u2019r rhaglen yn brofiad gwych a byddwn yn annog unrhyw un i\u2019w ddilyn.\u201d"}, {"text_idx": "#000009", "text": "Mae\u2019r rhaglen yn darparu mentora 1-1 a hyfforddiant o\u2019r radd flaenaf i arweinwyr busnesau bach a chanolig."}, {"text_idx": "#000010", "text": "Mae Cymorth i Dyfu: Rheolaeth, a gyflwynir gan Brifysgol Metropolitan Caerdydd ac sydd ag achrediad y Siarter Busnesau Bach, yn cynnwys 50 awr o hyfforddiant manwl, mentora busnes 1:1, a\u2019r cyfle i dyfu eich busnes yn gyflym."}, {"text_idx": "#000011", "text": "Dim ond \u00a3750 yw cost y rhaglen (cwrs gwerth \u00a36750) ac mae llywodraeth y DU yn rhoi cymhorthdal o 90% tuag ati."}, {"text_idx": "#000012", "text": "Mae\u2019r cwrs wedi\u2019i gynllunio i fod yn hawdd ei gwblhau ochr yn ochr a\u0302 gwaith llawn amser, a gallwch gymryd rhan o gwmpas eich ymrwymiadau gwaith presennol a chael eich dysgu trwy gyfuniad o sesiynau byr ar-lein ac wyneb yn wyneb."}, {"text_idx": "#000014", "text": "\u201cGan nad oeddwn i wedi derbyn unrhyw hyfforddiant busnes ffurfiol fel rhan o fy ngradd ffisio, dewisais gofrestru ar y cwrs Cymorth i Dyfu, a dwi mor falch imi wneud hynny. Mae pob modiwl yn eich annog i ymchwilio\u2019n fanylach i strwythur eich busnes, deall pam eich bod yn gwneud yr hyn rydych chi\u2019n ei wneud a strategaethau i wneud eich cwmni\u2019n fwy ac yn well.\u201d"}, {"text_idx": "#000016", "text": "Ychwanegodd Chris: \u201cRydych chi\u2019n gallu deall pam eich bod chi\u2019n gwneud yr hyn rydych chi\u2019n ei wneud a strategaethau i wneud eich cwmni\u2019n fwy ac yn well. Fel micro-fusnes, gallwch gael eich gorlethu gan eich prosesau o ddydd i ddydd, ond mae Cymorth i Dyfu wedi dysgu i mi fod angen i chi gymryd cam yn o\u0302l i werthuso er mwyn camu ymlaen.\u201d"}, {"text_idx": "#000018", "text": "\u201cDaeth ein carfan gyntaf o BBaCh o bob rhan o Gymru ac roedd yn cynnwys perchnogion busnes ym meysydd gweithgynhyrchu, adeiladu, marchnata a chyfathrebu, lletygarwch a thwristiaeth, peirianneg a gwasanaethau proffesiynol."}, {"text_idx": "#000019", "text": "\u201cRhoddodd hyn gyfleoedd i ddysgu dulliau o arwain twf busnes gan grw\u0302p o gwmni\u0308au amrywiol a hynod ddiddorol.\u201d"}, {"text_idx": "#000021", "text": "\u201cRoedd Cymorth i Dyfu\u2019n hynod ddefnyddiol i mi. Mae wedi peri i mi feddwl am y busnes, twf a datblygiad busnes, ynghyd a\u0302 dyfodol y busnes. Mae wedi creu llawer o bosibiliadau a chamau gweithredu newydd rwy\u2019n edrych ymlaen yn fawr at geisio eu rhoi ar waith.\u201d"}, {"text_idx": "#000022", "text": "\u201cMae\u2019n anodd iawn fel perchennog busnes i gael arweiniad a chyngor arbenigol ar redeg a gweithredu busnes. Mae fy mentor wedi bod yn gymorth amhrisiadwy, yn fy arwain drwy\u2019r cwrs ac yn cynnig y cyfle i drafod fy heriau penodol."}, {"text_idx": "#000023", "text": "\u201cRhoddodd y cwrs sylfaen dda iawn i mi ym mhob agwedd ar reoli, yn ogystal a\u0302 chreu cyfle i feddwl a chaniata\u0301u i mi ddatblygu cysylltiadau yng Nghymru.\u201d"}, {"text_idx": "#000024", "text": "Cefnogi Busnesau ym Mhrifysgol Metropolitan Caerdydd"}, {"text_idx": "#000025", "text": "Dim ond un rhan o\u2019r gefnogaeth a gynigir gan Brifysgol Metropolitan Caerdydd i fusnesau lleol yw Cymorth i Dyfu, sy\u2019n cynnwys dilyniant o gyrsiau arwain a rheoli proffesiynol fel y Rhaglen Arweinyddiaeth 20Twenty, cyfleoedd rhwydweithio, cydweithio ar ymchwil, Partneriaethau Trosglwyddo Gwybodaeth, a chyfleoedd i weithio gyda\u2019n myfyrwyr."}, {"text_idx": "#000026", "text": "Ychwanegodd yr Athro Brooksbank: \u201cRoedd cyflwyno\u2019r rhaglen mewn partneriaeth a\u0302 Phrifysgol Bangor yn galluogi busnesau ledled Cymru i ddod at ei gilydd i rannu eu syniadau a dysgu oddi wrth ei gilydd."}, {"text_idx": "#000027", "text": "\u201cGwelwyd mai hyn oedd un o\u2019r manteision mawr o gyflawni drwy fodel dysgu hybrid, gan alluogi busnesau i elwa ar y cymorth ychwanegol a ddarparwyd gan ein ti\u0302m o academyddion rhagorol, hwylusydd y rhaglen a mentoriaid busnes.\u201d"}, {"text_idx": "#000028", "text": "Gallwch ddysgu rhagor am y rhaglen Cymorth i Dyfu ym Mhrifysgol Met Caerdydd a chofrestru fel rhan o\u2019r garfan nesaf isod."}, {"text_idx": "#000034", "text": "Busnesau Twristiaeth yn mentro ar 20Twenty"}]